Efter et bad trænger fugt ud i resten af boligen. Hold døren lukket under og efter bad, og åbn vinduet eller tænd for ventilationen, indtil den fugtige luft er væk.
Efter badet er det bedst at bruge en svaber til at få vandet væk fra vægge og gulv og ned i afløbet. På den måde kan du få fugten helt væk fra rummet, og samtidig undgår du spor efter kalk.
Hvis du tørrer brusekabinen af med et håndklæde el. lign., bør det hænges til tørre udenfor bagefter.
Ved at fjerne vandet bliver mængden af fugt i luften mindre, og samtidig begrænser du problemer med kalk. Det er altid en god idé at lufte kortvarigt ud efter badet i 5-10 minutter.